proxectonos/corpus_dominio_legal_administrativo_tmp huggingface dataset:
DECRETO 128/1995, do 20 de abril, polo que se modifica parcialmente o Decreto 232/1985, do 31 de outubro, polo que se determinan os nomes oficiais das parroquias que se relacionan.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/05/1995

O Decreto 232/1985, do 31 de outubro, determinou os nomes oficiais das parroquias pertencentes ós concellos: Baltar, Bande, Barbadás, Os Blancos, Cal
vos de Randín, Castrelo do Val, Coles, Cualedro, Chandrexa de Queixa e Entrimo (Ourense).
O traballo de campo e a documentación utilizados pola Comisión de Toponimia ó longo destes anos aportaron datos que aconsellaron á comisión, na súa sesión plenaria do vintenove de marzo de mil novecentos noventa e cinco, revisa-lo dictame referido a unha parroquia do concello de Calvos de Randín, publicadas no Decreto 232/1985, do 31 de outubro (DOG do 14 de novembro de 1985).
Por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
DISPOÑO:
Artigo único.-Modifícase o Decreto 232/1985, do 31 de outubro, polo que se determinan os nomes oficiais das parroquias que se relacionan, no sentido seguinte:
No concello de Calvos de Randín, onde dicía: Rubiás dos Mistos (Santiago), debe dicir: Rubiás dos Mixtos (Santiago).
Disposición adicional
Do establecido no presente decreto e do seu anexo darase conta ás autoridades estatais correspondentes para os efectos que cumpran no exercicio das súas funcións.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
DECRETO 130/1995, do 20 de abril, polo que se modifica parcialmente o Decreto 108/1987, do 7 de maio, polo que se determinan os nomes oficiais das parroquias que se relacionan.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/05/1995

O Decreto 108/1987, do 7 de maio, determinou os nomes oficiais das parroquias pertencentes ós concellos: A Arnoia, A Bola, Castrelo de Miño, Cortegada, Pontedeva, Punxín, San Amaro e Verea (Ourense).
O traballo de campo e a documentación utilizados pola Comisión de Toponimia ó longo destes anos aportaron datos que aconsellaron á comisión, na súa sesión plenaria do vintenove de marzo de mil novecentos noventa e cinco, revisa-lo dictame referido a unha parroquia do concello da Arnoia e outra do concello de San Amaro, publicada no Decreto 108/1987, do 7 de maio (DOG do 25 de maio).
Por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
DISPOÑO:
Artigo único.-Modifícase o Decreto 108/1987, do 7 de maio, polo que se determinan os nomes oficiais das parroquias que se relacionan, no sentido seguinte:
No concello da Arnoia, onde dicía: «Arnoia (San Salvador)», debe dicir: «Arnoia, A (San Salvador)».
No concello de San Amaro, onde dicía: «Varón, O (San Fiz)», debe dicir: «Barón, O (San Fiz)».
Disposición adicional
Do establecido no presente decreto e do seu anexo darase conta ás autoridades estatais correspondentes para os efectos que cumpran no exercicio das súas funcións.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
DECRETO 131/1995, do 20 de abril, polo que se determinan os nomes oficiais das parroquias pertencentes ós concellos de: Cenlle; Riós; Rúa de Valdeorras, A; San Cibrao das Viñas; San Cristovo de Cea; San Xoán de Río e Veiga, A.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/05/1995

A Lei de Galicia 3/1983, do 15 de xuño, de normalización lingüística, dispón no seu artigo 10 que «os topónimos de Galicia terán como única forma oficial a galega». O mesmo artigo establece no seu apartado 2 que lle corresponde á Xunta de Galicia a determinación dos nomes oficiais dos municipios, dos territorios, dos núcleos de poboación, das vías de comunicación interurbanas e dos topónimos de Galicia.
Tendo en conta o Decreto 132/1984, do 6 de setembro, polo que se establece o procedemento para a fixación ou recuperación da toponimia, e contando co preceptivo dictame da Comisión de Toponimia, emitido na súas reunións dos días vinte e vintenove de marzo de mil novecentos noventa e cinco, logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
DISPOÑO:
Artigo único.-Quedan aprobados os nomes oficiais das parroquias pertencentes ós concellos que figuran no anexo do presente decreto.
Disposición adicional
Do establecido no presente decreto e do seu anexo daráselles conta ás autoridades estatais correspondentes para os efectos que cumpran no exercicio das súas funcións.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
ORDE do 18 maio de 1995 pola que se determinan os servicios mínimos que hai que manter durante a folga convocada na empresa Raúl, S.A., para os días 19 e 26 de maio e 2, 9, e 16 de xuño.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/05/1995

Ante a convocatoria de folga presentada polos delegados de persoal da empresa Raúl, S.A. procede que, de conformidade co establecido no artigo 3 do Decreto 155/1988, do 9 de xuño, esta consellería determine os servicios mínimos que permitan, en sintonía co establecido no artigo 28.2º da nosa Constitución, compaxina-lo exercicio do lexítimo dereito á folga dos traballadores co mantemento dos servicios esenciais á comunidade.
Na súa virtude, e de conformidade co establecido no Decreto 61/1985, do 18 de abril e no Decreto 155/1988, do 9 de xuño.
DISPOÑO:
Os servicios mínimos que deberán manterse durante a folga convocada na empresa Raúl, S.A. serán os seguintes:
A) Servicios concesionais (concesión V-2310:XC-215):
-O Porriño- Vigo, pola N-120:
Saída do Porriño: 6.30, 8.30, 18.30 e 20.30 horas.
Saída de Vigo: 7.30, 18.30 e 20.30 horas.
-Rebordechán - Vigo, por Maceira - Mondariz -Ponteareas e N-120:
Saída de Rebordechán ás 6.35 horas.
Saída de Vigo ás 18 horas.
-Maceira - Vigo, polo Covelo - Mondariz- Ponteareas e N-120:
Saída de Maceiras ás 5.30 horas.
Saída de Vigo ás 19.30 horas.
-Mondariz - Vigo, por Ponteareas e N-120:
Saída de Mondaríz ás 10 horas.
Saída de Vigo ás 19.30 horas.
-Mondariz - Pontevedra, por Ponteareas - O Porriño e N-550:
Saída de Mondaríz ás 8 horas
-Mondariz - Vigo, por Guillade - Salvaterra e
N-120:
Saída de Mondaríz ás 7 horas.
-Caldelas de Tui - Vigo, por Entienza - Salceda - O Porriño e N-120:
Saída de Caldelas de Tui ás 8 horas.
Saída de Vigo ás 19.30 horas.
-Salvaterra- Ponteareas - Vigo, por Ponteareas e N-120:
Saída de Salvaterra ás 6 horas.
Saída de Vigo ás 19.30 horas.
-Mos - Vigo, polo Porriño e N-120:
Saída de Mos ás 6.45 horas.
Saída de Vigo ás 19 horas.
-A Cañiza - Vigo, pola Lamosa - Paraños - Ponteareas e N-120:
Saída da Cañiza ás 7.30 horas.
Saída de Vigo ás 12 horas.
-As Neves - Vigo, por Liñares - Teáns - Salvaterra - O Porriño e N-120:
Saída das Neves ás 7.30 horas.
Saída de Vigo ás 19.30 horas.
B) Servicios regulares de uso especial para transporte de obreiros:
Tódolos servicios nas expedicións anteriores ás 9 horas e despois das 18 horas.
Santiago de Compostela, 18 de maio de 1995.
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Resolución do 6 de marzo de 1995, da Delegación Provincial da Coruña, pola que se dispón a inscrición no rexistro e a publicación no Diario Oficial de Galicia do acordo da revisión salarial do convenio colectivo do sector dos derivados do cemento.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/05/1995

Advertidos erros por omisión no anexo A da devandita resolución, publicada no DOG nº 70, do pasado 10 de abril, cómpre face-las oportunas correccións:
Na páxina 2.731, entre as liñas 2ª e 3ª comezando polo final, debe dicir: «TÁBOAS SALARIAIS ANO 1994».
RESOLUCIÓN do 18 de abril de 1995 pola que se convoca unha xornada de estudio sobre simplificación administrativa.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 15/05/1995

Dentro das actividades da Escola Galega de Administración Pública para 1995 figura a realización dunha xornada de estudio sobre simplificación administrativa.
1. Obxecto.
O día 20 de xuño de 1995 terá lugar no salón de actos da Delegación da Consellería da Presidencia e Administración Pública na Coruña unha xornada de estudio sobre simplificación administrativa.
O obxectivo desta xornada é coñece-lo significado da simplificación administrativa no ámbito das administracións públicas entroncando co proceso de reforma e modernización, coñecendo á vez as experiencias en cada unha das tres administracións territoriais (local, autonómica e estatal).
2. Destinatarios.
Persoal ó servicio de calquera das administracións públicas, fundamentalmente dos grupos A e B, implicado no proceso de racionalización e interesados en xeral.
3. Desenvolvemento e duración.
A xornada abrirase o martes, día 20 de xuño, ás 10.15 horas, e rematará ás 18.30 horas da tarde dese mesmo día.
4. Inscrición.
-Prazo: remata o xoves, día 15 de xuño de 1995.
-Lugar de presentación: no rexistro xeral, da EGAP (Polígono das Fontiñas, rúa de Madrid, 2-4, 15703 Santiago de Compostela). Teléfono 57 08 00. Telefax número 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas libres, coa condición de que se cumpran os requisitos xerais antes indicados.
A partir do 15 de xuño, os peticionarios poderán obter confirmación da súa posible admisión chamando por teléfono en días laborables, de 11.30 a 14.45 horas, ó seguinte número: (981) 57 08 00 (extensión 229), ou ben consultando a lista de admitidos que se expoñerá no taboleiro de anuncios da EGAP 24 horas despois do remate do prazo de presentación de solicitudes.
5. Certificación de asistencia.
Entregaráselles ó remate desta xornada a aqueles asistentes que concorresen asiduamente a ela, e expresarase neste documento a natureza da actividade e as datas da súa realización.
Santiago de Compostela, 18 de abril de 1995.
Jaime Rodríguez-Arana Muñoz
Director da Escola Galega de Administración
Pública
RESOLUCIÓN do 24 de abril de 1995, da Dirección Xeral de Formación Pesqueira e Investigación, pola que se fan públicas as listas de solicitantes admitidos e excluídos para a concesión de bolsas de especialización de técnicos especialistas en formación profesional de segundo grao.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 15/05/1995

Rematado o prazo para a presentación de solicitudes de bolsas de especialización de técnicos especialistas en formación profesional de 2º grao, convocadas por orde da Consellería de Pesca, Maris
queo e Acuicultura do 24 de xaneiro de 1995 (DOG do 20 de marzo), e revisadas tódalas solicitudes recibidas procede, de conformidade coa base quinta.4 da citada convocatoria, publica-las listas de solicitantes admitidos e excluídos.
En consecuencia, esta dirección resolve:
Primeiro. Facer pública a relación de solicitantes admitidos e excluídos para a concesión de bolsas de especialización de técnicos especialistas en formación profesional de 2º grao. As devanditas listas estarán expostas nos taboleiros da Consellería de Pesca, Marisqueo e Acuicultura e nas súas delegacións territoriais e delegacións comarcais.
Segundo. Contra esta resolución poderase formular reclamación, para emendar erros e faltas de documentación, no prazo de dez días contados desde o seguinte ó da publicación desta resolución no Diario Oficial de Galicia de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común. A reclamación presentarase no rexistro xeral da Consellería de Pesca, Marisqueo e Acuicultura ou por calquera das formas previstas no artigo 38.4º da devandita lei.
Santiago de Compostela, 24 de abril de 1995.
Ana Mª Gallego Castro
Directora xeral de Formación Pesqueira
e Investigación
DECRETO 124/1995, do 10 de maio, polo que se nomea director xeral de Xuventude a Eugenio Corral Álvarez.
CONSELLERÍA DE FAMILIA, MULLER E XUVENTUDE — II. AUTORIDADES E PERSOAL — 11/05/1995

En virtude do establecido nos artigos 4.13º é 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Familia, Muller e Xuventude e logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
Nomeo a Eugenio Corral Álvarez, director xeral de Xuventude, da Consellería de Familia, Muller e Xuventude.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Manuela López Besteiro
Conselleira de Familia, Muller e Xuventude
DECRETO 134/1995, do 18 de maio, polo que se nomea presidente do padroado do Centro Galego de Arte Contemporánea a Julián Trincado Settier.
CONSELLERÍA DE CULTURA — II. AUTORIDADES E PERSOAL — 22/05/1995

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura e logo de deliberación do Consello da Xunta de Galicia na súa reunión do día dezaoito de maio de mil novecentos noventa e cinco,
Nomeo a Julián Trincado Settier presidente do padroado do Centro Galego de Arte Contemporánea.
Santiago de Copostela, dezaoito de maio de mil novecetos noventa e cinco.
Manuel Fraga Iribarne
Presidente
Víctor Manuel Vázquez Portomeñe
Conselleiro de Cultura
CORRECCIÓN de erros.-Resolución do 5 de maio de 1995 pola que se convocan varios cursos dentro do programa de formación para informadores xuvenís, dirixidos ó persoal técnico dos servicios de información xuvenil.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 25/05/1995

Advertido erro na devandita resolución, publicada no DOG nº 90, do 11 de maio do presente ano, cómpre efectua-la seguinte corrección:
Na páxina 3.517, nas datas de celebración correspondentes ó curso: programas europeos para a mocidade, onde di: «9, 20, 21 de xuño», debe dicir: «19, 20, 21 de xuño».
CONSELLERÍA DE POLÍTICA TERRITORIAL, OBRAS PÚBLICAS E
VIVENDA
DECRETO 139/1995, do 10 de maio, polo que se declara a urxente ocupación, para efectos de expropiación forzosa, polo Concello de Muxía (A Coruña), dos bens e dereitos necesarios para a realización das obras do proxecto de abastecentento de auga na parroquia de Caberta.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/05/1995

O Concello de Muxía (A Coruña), en sesión celebrada o día 12 de setembro de 1990, aprobou o proxecto de abastecemento de auga na parroquia de Caberta, e na sesión do día 20 de decembro de 1991 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a solicitude de declaración de urxente ocupación o 15-1-1992, nº 1432, e o expediente coa documentación básica o día 8-3-1994, nº 1694, documentación que foi completada na súa totalidade polo concello remitíndoa en diferentes datas ó longo do ano 1994, e finalmente o 10-4-1995, nº 3352.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 12 de abril de 1994 baixo o nº 2675.
Considérase necesaria a declaración de urxente ocupación dos bens e dereitos precisos para a realización das obras do proxecto sinalado, porque se trata dunha obra de abastecemento de auga a unha parroquia que carece dela.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Muxía (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para e execución das obras do proxecto abastecemento de auga na parroquia de Caberta.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
CORRECCIÓN de erros.-Orde do 5 de abril de 1995 pola que se liberalizan as tarifas para o transporte de animais vivos en distancias inferiores a 200 km.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/05/1995

Advertidos erros na disposición derrogatoria da devandita orde, publicada no Diario Oficial de Galicia nº 84 do 3 de maio de 1995, é necesario publicala de novo integramente:
«Disposición derrogatoria
Quedan derrogadas tódalas disposicións reguladoras das tarifas para o transporte de animais vivos en distancias inferiores a 200 km realizados integramente dentro do ámbito territorial da Comunidade Autónoma de Galicia, de igual ou inferior rango cá presente orde».
DECRETO 138/1995, do 10 de maio, polo que se declara a utilidade pública e a urxente ocupación dos bens e dereitos afectados pola obra de clave CN-04-04-94: aparcamentos e urbanización no porto de Cedeira.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/05/1995

Con data de 4 de abril de 1995 o director xeral de Obras Públicas aprobou o proxecto de aparcamentos e urbanización no Porto de Cedeira.
Os bens e dereitos nos que se concreta a declaración de urxente ocupación aparecen recollidos e valorados no citado proxecto, e nas resolucións do 6 de abril de 1995, da Dirección Xeral de Obras Públicas, nas que se aceptan alegacións formuladas no período de información pública, e que se incorporan ó citado proxecto.
A competencia para efectua-la declaración de urxente ocupación tena atribuída a Xunta de Galicia, en virtude do artigo 2 do Decreto 167/1982, do 1 de decembro, sobre asunción de transferencias en materia de portos, e a súa asignación á Consellería de Política Territorial, Obras Públicas e Vivenda.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios que se concretan no expediente administrativo instruído, para efectos de expropiación, no proxecto das obras de clave CN-04-04-94 aparcamentos e urbanización no Porto de Cedeira.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e
Vivenda
ORDE do 19 de abril de 1995 pola que se fai pública a lista de aprobados no curso de especialización de educación física para mestres convocados por Orde do 14 de xuño de 1994 (DOG do 20 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/05/1995

Por Orde do 14 de xuño de 1994 (DOG do 20 de xuño) da Consellería de Eduación e Ordenación Universitaria convocouse un curso de especialización en educación física para mestres que se ía desenvolver na Coruña.
Desenvolvidas as fases teórico-práctica e práctica previstas nos puntos I e II do anexo I da devandita orde de convocatoria, cómpre facer pública a relación dos mestres que as superaron.
En consecuencia, dispoño:
Declarar aptos os mestres que se relacionan no anexo desta orde que superaron satisfactoriamente os períodos teórico-práctico e práctico do curso de especialización en educación física convocado por Orde do 14 de xuño de 1994.
Santiago de Compostela, 19 de abril de 1995.
Juan Piñeiro Permuy
Conselleiro de Educación e Ordenación Universitaria
RESOLUCIÓN do 16 de maio de 1995, do tribunal designado para xulga-las probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor e a modalidade extraordinaria para o transporte internacional de viaxeiros e mercadorías, convocado por Resolución do 18 de xaneiro de 1995 da Dirección Xeral de Transportes (DOG do 26 de xaneiro de 1995), pola que se elevan a definitivas as listas provisionais e se ordena a súa publicación nas materias que se establecen no punto primeiro desta resolución.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 25/05/1995

Este tribunal,
RESOLVEU:
Primeiro.-Publica-las listas definitivas de aprobados das actividades de Transportistas, de axencia de transporte, transitario e almacenista-distribuido, que se atopan expostas nos taboleiros de anuncios da Dirección Xeral de Transportes, nas delegacións provinciais da Consellería de Política Territorial, Obras Públicas e Vivenda e nos servicios provinciais de Transportes.
Segundo.-Contra esta resolución os interesados poderán interponer recurso ordinario nun prazo de un mes, contado a partir da súa publicación no Diario Oficial de Galicia, perante o conselleiro de Política Territorial, Obras Públicas e Vivenda, conforme o establecido no artigo 114 da Lei 30/1992, do 26 de novembro.
Santiago de Compostela, 16 de maio de 1995
Juan Carlos Villarino Tejada
Presidente do tribunal
CORRECCIÓN de erros.-Orde do 14 de marzo de 1995 pola que se regulan as axudas para a creacion de empregos suplementarios e a contratación de servicios públicos con empresas de economía social constituídas por mozos, cofinanciadas polo Fondo Social Europeo e a Comunidade Autónoma para 1995.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 11/05/1995

Advertidos erros na devandita orde, publicada no DOG número 64, do 31 de marzo de 1995, debe facerse a oportuna corrección:
-Na páxina 2.488, no artigo 6, onde di: «... da seguinte documentación:
a) Copia auténtica do DNI da persoa que asina a solicitude e, se é o caso, poder bastante para actuar en nome da sociedade debidamente inscrito no Rexistro Mercantil.
b) Fotocopia compulsada do NIF.
c) Ficha de transferencia bancaria en modelo oficial, que será facilitada nas respectivas delegacións provinciais.
d) Certificado bancario de existencia de conta...»; deberá dicir: «... da seguinte documentación:
a) Copia auténtica do DNI da persoa que asina a solicitude e, se é o caso, poder bastante para actuar en nome da sociedade debidamente inscrito no Rexistro Mercantil.
b) Fotocopia compulsada do NIF.
c) Ficha de transferencia bancaria en modelo oficial, que será facilitada nas respectivas delegacións provinciais.
d) Certificado bancario de existencia de conta.
e) Fotocopia do DNI dos traballadores que se pretenden contratar.
f) Fotocopia da tarxeta de demanda de emprego e/ou declaración xurada do/s traballador/es da súa situación real de desemprego que se someterá a comprobación, previa á concesión da subvención, por parte dos servicios da Consellería de Familia, Muller e Xuventude...».
-Na páxina 2.489, no artigo 18.1º, onde di: «... o 50% ó inicio da acción, logo de presentación do contrato e alta do traballador na Seguridade Social, así como os documentos seguintes:
a) Fotocopia do DNI do/s traballador/es que se pretende/n contratar.
b) Fotocopia da tarxeta de demanda de emprego e/ou declaración xurada do/s traballador/es da súa situación real de desemprego que se someterá a comprobación, previa á concesión da subvención por parte dos servicios da Consellería de Familia, Muller e Xuventude...»; deberá dicir: « .. O 50% ó inicio da acción, logo de presentación do contrato e alta do traballador na Seguridade Social...».
RESOLUCIÓN do 20 de marzo de 1995, da Dirección Xeral de Industria, pola que se autoriza a especialidade de montaxe de dispositivos de remolcar, ata un peso máximo de 3.500 Kg, dentro da actividade dos talleres de reparación de vehículos.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/05/1995

Visto o Real decreto 736/1988 que dispón como reforma de importancia a incorporación de dispositivos para remolcar (gancho, bola ou 5ª roda).
A citada norma, no seu artigo 3.2º, apartado 2 establece que as reformas de importancia poderán ser realizadas polo fabricante do vehículo ou talleres legalmente autorizados na especialidade correspondente, que dispoñan dos medios axeitados para o tipo de reforma a realizar.
Vistas as peticións de autorización para instalación de enganche a remolques e turismos.
Vistos os informes dos servicios técnicos das delegacións provinciais de Industria.
Considerando que o Decreto 206/1994, do 16 de xullo, polo que se adapta a normativa vixente en materia de prestación de servicios nos talleres de reparación de vehículos e dos seus equipos e compoñentes, no Art. 3.5º, establece que a Dirección Xeral de Industria, por instancia do interesado ou das asociacións de talleres poderán autorizar especialidades.
Esta dirección xeral,
RESOLVE:
Autoriza-la especialidade de montaxe de dispositivos de remolcar, ata un peso máximo de 3.500 Kg, dentro da actividade dos talleres de reparación de automóbiles e dos seus equipos e compoñentes.
O equipamento mínimo esixible a esta especialidade, para a súa autorización e correspondente inscrición no Rexistro Especial de Talleres de reparación de vehículos será o seguinte:
-Trade portátil, con portabrocas ata 16 mm.
-Banco de traballo con torno.
-Foso ou elevador adecuado.
-Gato hidráulico sobre carro.
-Chave dinamométrica.
-Un xogo de chaves tipo Allen.
-Un xogo de chaves fixas planas.
-Un xogo de chaves de estrela planas.
-Un xogo de chaves acobadadas.
-Un xogo de chaves de vaso articuladas.
-Un xogo de alicates (universal, puntas e illados).
-Un xogo de desaparafusadores (planos, estrela e illados).
-Un calibre pé de rei.
-Un arco de serra de metais.
-Un xogo de limas: bastas, semifinas e finas.
-Unhas tenaces para terminais preillados.
-Unhas tenaces pelacables.
-Un comprobador tester para c.c., tensión e intensidade (0-10 A.) con puntas de proba e continuidade.
A placa distintiva, será das características indicadas no Decreto 206/1994 e o distintivo estará constituído por unha representación esquemática dun dispositivo de remolcar de bola, de cor azul sobre fondo branco.
Contra a presente resolución, que non esgota a vía administrativa poderá poñerse recurso ordinario ante o conselleiro de Industria e Comercio no prazo de 1 mes a contar desde a súa publicación no Diario Oficial de Galicia de conformidade co establecido no artigo 114.2º, en relación co artigo 48 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 20 de marzo de 1995.
Joaquín del Moral Crespo
Director xeral de Industria
CORRECCIÓN de erros.-Orde do 27 de marzo de 1995 sobre fetras culturais de Galicia e seccións de feiras do libro en Galicia.
CONSELLERÍA DE CULTURA — III. OUTRAS DISPOSICIÓNS — 15/05/1995

Advertido erro na Orde do 27 de marzo de 1995 (DOG nº 74, do 18 de abril), sobre feiras culturais
de Galicia e seccións de feiras do libro en Galicia, consistente na omisión do modelo de solicitude de autorización para organización de feiras do libro, cómpre efectua-la oportuna corrección mediante a súa publicación.
CORRECCIÓN de erros.-Orde do 7 de marzo de 1995 pola que se lle dá publicidade ó acordo do Consello da Xunta de Galicia do 16 de febreiro de 1995 polo que se modifican as condicións da concesión definitiva outorgada a El Progreso de Lugo, S.L. para o funcionamento dunha emisora en ondas métricas con modulación de frecuencia en Viveiro (Lugo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/05/1995

Advertido erro na devandita orde, publicada no DOG nº 65, do 3 de abril, do presente ano, cómpre efectua-la seguinte corrección:
Na páxina 2.506, ó longo do texto, onde di: «El Progreso de Lugo, S.A.», debe dicir: «El Progreso de Lugo, S.L.».
ORDE do 27 de abril de 1995 pola que se declara de interese para a promoción do Camiño de Santiago o proxecto presentado polo centro de estudios melidenses-museo da terra de Melide, consistente na edición dun boletín do centro como publicación dos labores de análise e investigación cultural, en especial os relativos ó Camiño de Santiago.
CONSELLERÍA DE CULTURA — III. OUTRAS DISPOSICIÓNS — 30/05/1995

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.
Declarar de interese para a promoción do Camiño de Santiago o proxecto presentado polo centro de estudios melidenses-museo da terra de Melide consistente na edición dun boletín do centro como publicación dos labores de análise e investigación cultural, en especial os relativos ó Camiño de Santiago, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no rexistro de actividades e proxectos de interese para a promoción do Camiño de Santiago co nº 002.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 27 de abril de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 17 de abril de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/500/1995, interposto por Carmen Taboada García.
SERVICIO GALEGO DE SAÚDE — III. OUTRAS DISPOSICIÓNS — 30/05/1995

Notificóuselle á Consellería de Sanidade e Servicios Sociais providencia da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo nº 1/500/95, interposto por Carmen Taboada García contra a Orde do 20 de xaneiro de 1995 (DOG nº 46, do 7 de marzo), pola que, en cumprimento da sentencia da antedita sala do 24 de outubro de 1994, se modifica a resolución da Secretaría Xeral Técnica da Consellería de Sanidade do 22 de maio de 1991 (DOG nº 106, do 5 de xuño), pola que se resolve o concurso-oposición libre para o ingreso na clase de practicantes titulares convocado por Orde do 9 de novembro de 1990 (DOG nº 224, do 14 de novembro) e se publica a relación de aspirantes seleccionados.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e se emprazan para que poidan comparecer en forma en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 17 de abril de 1995.
Carlos Negreira Souto
Director xeral de Recursos Humanos
ORDE do 27 de abril de 1995 pola que se declara de interese para a promoción do Camiño de Santiago o proxecto presentado por Segundo Hevia Torres titulado Estudio Monográfico a Acuarela dos Camiños de Santiago Portugués e Francés.
CONSELLERÍA DE CULTURA — III. OUTRAS DISPOSICIÓNS — 30/05/1995

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.
Declarar de interese para a promoción do Camiño de Santiago o proxecto presentado por Segundo Hevia Torres titulado Estudio Monográfico a Acua
rela dos Camiños de Santiago Portugués e Francés, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no rexistro de actividades e proxectos de interese para a promoción do Camiño de Santiago co nº 001.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 27 de abril de 1995.
Víctor Manuel Vázquez Portomeñe
Conselleiro de Cultura
DECRETO 148/1995, do 10 de maio, polo que se declara de utilidade pública e urxente execución a concentración parcelaria da zona de Brantega (Agolada-Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 30/05/1995

A parroquia de Brantega, que pertence ó concello de Agolada, está situada ó nordeste da provincia de Pontevedra, resultando afectada pola concentración parcelaria aproximadamente 732 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985, do 14 de agosto, de concetración parcelaria para Galicia, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Brantega (Agolada-Pontevedra).
Artigo 2º
O perímetro da zona será, en principio, o correspondente á totalidade dos terreos da parroquia de Brantega (Agolada-Pontevedra). O referido perímetro quedará en definitiva modificado polas rectificacións, inclusións ou exclusións que se acorden ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias, en concreto, as que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior a 6 meses a partir da publicación do presente decreto.
Disposición derradeira
Primeira.-Facúltase a Consellería de Agricultura, Gandería e Montes para dicta-las disposicións complementarias que require a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
DECRETO 145/1995, do 10 de maio, polo que se declara de utilidade pública e urxente execución a concentración parcelaria da zona de Forcadela (Tomiño-Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 30/05/1995

A parroquia de Forcadela, que pertence ó concello de Tomiño, está situada ó sur da provincia de Pontevedra, resultando afectada pola concentración parcelaria aproximadamente 375 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985, do 14 de agosto, de concetración parcelaria para Galicia, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo lº
Declárase de utilidade pública e urxente execución a concentración parcelaria da zona de Forcadela (Tomiño-Pontevedra).
Artigo 2º
O perímetro da zona será, en principio, o formado pola totalidade dos terreos pertencentes á parroquia de Forcadela. O referido perímetro quedará en definitiva modificado polas rectificacións, inclusións ou exclusións que se acorden ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias, en concreto, as que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria inciaranse nun prazo non superior a 6 meses a partir da publicación do presente decreto.
Disposición derradeira
Primeira.-Facúltase a Consellería de Agricultura, Gandería e Montes para dicta-las disposicións complementarias que require a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
DECRETO 147/1995, do 10 de maio, poloque se declara de utilidade pública e urxente execución a concentración parcelaria da zona de Estacas (Cuntis-Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 30/05/1995

A parroquia de Estacas, que pertence ó concello de Cuntis, está situada ó noroeste da provincia de Pontevedra, resultando afectada pola concentración parcelaria aproximadamente 457 ha.
A dispersión parcelaria que presentan os terreos non concentrados da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985, do 14 de agosto, de concetración parcelaria para Galicia, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo 1º
Declárase de utilidade pública e urxente execución a concentración parcelaria, da zona de Estacas (Cuntis-Pontevedra).
Artigo 2º
O perímetro da zona será, en principio, o formado polos terreos correspondentes ós lugares do Casal, A Bragaña, Teaño e Vilameán, da parroquia de Estacas. O referido perímetro quedará en definitiva modificado polas rectificacións, inclusións ou exclusións que se acorden ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias, en concreto, as que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria inciaranse nun prazo non superior a 6 meses a partir da publicación do presente decreto.
Disposición derradeira
Primeira.-Facúltase a Consellería de Agricultura, Gandería e Montes para dicta-las disposicións complementarias que require a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
DECRETO 146/1995, do 10 de maio, polo que se declara de utilidade pública e urxente execución a concentración parcelaria da zona de Ferreiros (Cuntis-Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 30/05/1995

A parroquia de Arcos de Furcos, que pertence ó concello de Cuntis, está situada ó noreste da provincia de Pontevedra, resultando afectadas pola concentración parcelaria aproximadamente 270 ha.
A dispersión parcelaria que presentan os terreos concentrados da dita parroquia pertencentes ós lugares de Ferreiros, Ducio e montes dos lugares da Casiña e Piñeiro, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985, do 14 de agosto, de concentración parcelaria para Galicia, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Ferreiros (Cuntis-Pontevedra).
Artigo 2º
O perímetro da zona será, en principio, o formado polos terreos correspondentes ós lugares de Ferreiros, Ducio e os nomes dos lugares da Casiña e Piñeiros todos eles da parroquia de Arcos de Furcos. O referido perímetro quedará en definitiva modificado polas rectificacións, inclusións ou exclusións que se acorden ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias, en concreto, as que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria inciaranse nun prazo non superior a 6 meses a partir da publicación do presente decreto.
Disposición derradeira
Primeira.-Facúltase a Consellería de Agricultura, Gandería e Montes para dicta-las disposicións complementarias que require a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
ORDE do 1 de marzo de 1995 sobre autorización de apertura dunha sucursal da axencia de viaxes Viajes Nogal Tour, S.A. sita na rúa Montero Ríos, 38-1 Esq. de Santiago de Compostela.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/05/1995

Visto o expediente instruído por instancia de Jesús Francisco Arez Vázquez, na súa calidade de apoderado, en solicitude de establecemento na r/ Montero Ríos, 38-1º Esq. de Santiago de Compostela, dunha sucursal da axencia de viaxes Viajes Nogal Tour, S.A. con sede central en Madrid, r/ Bravo Murillo, 101, C.I.C. MA 200.
Resultando que entre a documentación aportada coa referida solicitude, existe unha copia do contrato de prestación de servicios entre a axencia e a persoa que exercerá o cargo de director, e copia da documentación acreditativa da dispoñibilidade do local.
Resultando que o director está legalmente capacitado para desempeña-lo dito cargo.
Resultando que, da análise do expediente conclúese que Viajes Nogal Tour, S.A. dispón dunha fianza suficiente segundo o establecido no artigo 15 do Decreto 155/1989, do 22 de xuño.
Considerando que, o Servicio de Inspección emitiu informe sobre o estado e equipamento do local, acreditando que reúne as condicións suficientes para poder exerce-la actividade de sucursal de axencia de viaxes.
Considerando que no trámite do expediente cumpríronse as formalidades de rigor e xustificáronse tódolos extremos que fixan o artigo 5, apartados b,c,d; e os artigos 10 e 15 do citado decreto.
Considerando os antecedentes expostos, disposicións legais invocadas e demais normas de aplicación.
Esta consellería resolve autorizar á axencia de viaxes Viajes Nogal Tour, S.A. con sede central en Madrid, o establecemento dunha sucursal na r/ Montero Ríos, 38-1º Esq. en Santiago de Compostela, quedando inscrita no Rexistro de Empresas e Actividades Turísticas da Comunidade Autónoma galega.
Contra esta resolución, o interesado poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación no Diario Oficial de Galicia.
Santiago de Compostela, 1 de marzo de 1995.
Dositeo Rodríguez Rodríguez
Conselleiro da Presidencia e Administración Pública